rejauldu/bengali-wikipedia huggingface dataset:
মনোজ মিত্র (২২ ডিসেম্বর ১৯৩৮ — ১২ নভেম্বর ২০২৪) ছিলেন একজন বাঙালি থিয়েটার, চলচ্চিত্র এবং টেলিভিশন অভিনেতা এবং নাট্যকার।At play with a pack of cards   প্রাথমিক জীবন  মনোজ মিত্র ১৯৩৮ সালের ডিসেম্বর ২২ তারিখে ব্রিটিশ ভারতের সাতক্ষীরা জেলার ধুলিহর গ্রামে জন্মগ্রহণ করেন।Manoj Mitra going strong at 72. তিনি ১৯৫৭ সালে কলকাতায় মঞ্চনাটকে অভিনয় শুরু করেন। ১৯৭৯ সালে তিনি চলচ্চিত্রে অভিনয় শুরু করেন। তিনি রবীন্দ্রভারতী বিশ্ববিদ্যালয়ে নাট্যকলা বিভাগের অধ্যক্ষ হিসেবে যোগ দেওয়ার আগে বিভিন্ন কলেজে দর্শন বিষয়েও শিক্ষকতা করেন।মনোজ মিত্র, ভারতীয় থিয়েটার  যদিও তিনি তার প্রথম নাটক লেখেন ১৯৫৯ সালে, যেটি তাকে প্রথম পরিচিতি এনে দেয় কিন্তু ১৯৭২ এ চাঁক ভাঙা মধু নাটকের মাধ্যমে তার উপস্থিতি প্রকাশ পায়, যে নাটকটি বিভাস চক্রবর্তী মঞ্চ নির্দেশনা দিয়েছিলেন।   পুরস্কার ও সম্মাননা   শ্রেষ্ঠ নাট্যকারের জন্য সঙ্গীত নাটক অকাদেমি পুরস্কার (১৯৮৫)  শ্রেষ্ঠ নাট্যকারের জন্য কলকাতা বিশ্ববিদ্যালয় পুরস্কার (১৯৮৬)  শ্রেষ্ঠ নাট্যকারের জন্য পশ্চিমবঙ্গ রাজ্য সরকার পুরস্কার (১৯৮৩ এবং ১৯৮৯)  এশিয়াটিক সোসাইটির স্বর্ণপদক (২০০৫)  শ্রেষ্ঠ অভিনেতার জন্য পূর্ব ফিল্মফেয়ার পুরস্কার (১৯৮০)  বাংলাদেশ থিয়েটার সোসাইটি থেকে মুনীর চৌধুরী পুরস্কার (২০১১)  দীনবন্ধু পুরস্কার (২৫ মে ২০১২)  কলাকার পুরস্কার  ১৪৩০ বঙ্গাব্দের আনন্দ পুরস্কার (২০২৪) আত্মজীবনীমূলক গ্রন্থ মনোজাগতিক শীর্ষক গ্রন্থের জন্য   তথ্যসূত্র   বহিঃসংযোগ    বিষয়শ্রেণী:১৯৩৮-এ জন্ম বিষয়শ্রেণী:বাঙালি অভিনেতা বিষয়শ্রেণী:বাঙালি নাট্যকার বিষয়শ্রেণী:২০২৪-এ মৃত্যু বিষয়শ্রেণী:সাতক্ষীরা জেলার ব্যক্তি বিষয়শ্রেণী:স্কটিশ চার্চ কলেজের প্রাক্তন শিক্ষার্থী বিষয়শ্রেণী:কলকাতার চিত্রনাট্যকার বিষয়শ্রেণী:বাঙালি হিন্দু বিষয়শ্রেণী:কলকাতার সংস্কৃতি বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী বিষয়শ্রেণী:ভারতীয় মঞ্চ পরিচালক বিষয়শ্রেণী:ভারতীয় পুরুষ নাট্যকার বিষয়শ্রেণী:সংগীত নাটক অকাদেমি পুরস্কার প্রাপক বিষয়শ্রেণী:কলাকার পুরস্কার বিজয়ী বিষয়শ্রেণী:বাঙালি থিয়েটার ব্যক্তিত্ব বিষয়শ্রেণী:২০শ শতাব্দীর ভারতীয় নাট্যকার বিষয়শ্রেণী:পশ্চিমবঙ্গের নাট্যকার বিষয়শ্রেণী:রবীন্দ্রভারতী বিশ্ববিদ্যালয়ের শিক্ষক
thumb|বেইজিং জাতীয় জাদুঘরে অবস্থিত ওয়াং চুঝির সমাধির প্রস্তর মূর্তি পরবর্তী লিয়াং  () (জুন ১, ৯০৭ – ৯২৩) চীনের পাঁচ রাজবংশ ও দশ রাজ্য কালের পাঁচ রাজবংশের একটি রাজবংশ। ঝু ওয়েন, মরণোত্তর সম্রাট তাইজু নামে পরিচিত, এই রাজবংশ প্রতিষ্ঠা করেন। তিনি তাং রাজবংশের শেষ সম্রাটকে তার কাছে সিংহাসন অর্পণ করতে বাধ্য করেন এবং তাকে হত্যা করে। পরবর্তী লিয়াং ৯২৩ সালে পরবর্তী তাং রাজবংশ কর্তৃক পরাজিত হওয়ার পূর্ব পর্যন্ত স্থায়ী ছিল।   পরবর্তী লিয়াং প্রতিষ্ঠা  ঝু ওয়েন প্রথমে হুয়াং চাওয়ের লেফটেন্যান্ট হিসেবে যোগদান করেন। তিনি হুয়াংয়ের সেরা সৈন্যবাহিনীকে নিয়ন্ত্রণের দায়িত্ব গ্রহণ করেন এবং নিজেকে কাইফেংয়ের সেনাপতি হিসেবে প্রতিষ্ঠা করেন। ৯০৪ সালে তিনি তাং রাজবংশের দুই রাজধানী চাং'আন ও লুওইয়াংয়ের উপর কর্তৃত্ব স্থাপন করেন। ৯০৪ সালে তাং সম্রাট ঝাওজংকে ঝুর নির্দেশে হত্যা করা হয় এবং তিন বছর পর তাং রাজবংশের শেষ সম্রাট আই ডি পদচ্যুত হন। সম্রাট আইকেও ঝুর নির্দেশে ৯০৮ সালে হত্যা করা হয়। এরই মধ্যে, ঝু ওয়েন ৯০৭ সালে কাইফেংয়ে নিজেকে পরবর্তী লিয়াং রাজবংশের সম্রাট হিসেবে ঘোষণা দেয়।   সময়কাল  পরবর্তী লিয়াং রাজবংশ মূলত উত্তর চীন নিয়ন্ত্রণ করত, যদিও শাআনসির বেশিরভাগ অংশে নিয়ন্ত্রণ ছিল ছি রাজবংশের, হেবেইয়ের নিয়ন্ত্রণ ছিল ইয়ান রাজ্য এবং শানসির নিয়ন্ত্রণ ছিল শাতুও তুর্কিদের।   সাম্রাজ্যের পতন  ঝু ছুয়ানজং ও লি কেয়ং মধ্যে বিদ্রোহের কারণে পরবর্তী লিয়াং রাজবংশের শাতুও তুর্কিদের সাথে বিরূপ সম্পর্ক ছিল। তাং রাজবংশের পতনের সময় থেকে এই বিরূপ সম্পর্ক সৃষ্টি হয়। লি কেয়ংয়ের মৃত্যুর পর তার পুত্র লি চুনসু তার জিন রাজ্য বিস্তার করতে থাকেন। চুনসু ৯২৩ সালের পরবর্তী লিয়াং রাজবংশকে পরাজিত করেন এবং পরবর্তী তাং রাজবংশ প্রতিষ্ঠা করেন।   পরবর্তী লিয়াং শাসক   সমাধির নাম  মরণোত্তর নাম  পারিবারিক নাম ও দেওয়া নাম  প্রথাগত চীনা নাম  রাজত্বকাল  যুগের নাম ও সময়কাল  তাইজু (太祖)  সিয়ানয়ু (獻武)  ঝু ওয়েন  পারিবারিক নাম ও দেওয়া নাম  ৯০৭–৯১২  কাইপিং (開平) ৯০৭–৯১১ ছিয়ানহুয়া (乾化) ৯১১–৯১২ -  - ঝু ইউগুই  পারিবারিক নাম ও দেওয়া নাম  ৯১২–৯১৩ ছিয়ানহুয়া (乾化) ৯১২–৯১৩ ফেংলি (鳳曆) ৯১৩ -  মো (末)মো  ("শেষ") তার আসল মরণোত্তর নাম নয়, কিন্তু তিনি "সম্রাট মো" বা পরবর্তী লিয়াং সাম্রাজ্যের শেষ সম্রাট হিসেবে পরিচিত  ঝু ঝেন  পারিবারিক নাম ও দেওয়া নাম  ৯১৩–৯২৩  ছিয়ানহুয়া (乾化) ৯১৩–৯১৫  ঝেনমিং (貞明) ৯১৫–৯২১ লংডে (龍德) ৯২১–৯২৩   পরবর্তী লিয়াং শাসক পরিবার    আরও ডেখুন  জিয়েডুশি তাং রাজবংশ   তথ্যসূত্র    বহিঃসংযোগ     বিষয়শ্রেণী:পাঁচ রাজবংশ ও দশ রাজ্য বিষয়শ্রেণী:চীনের সাম্রাজ্য বিষয়শ্রেণী:৯০৭-এ চীন বিষয়শ্রেণী:৯২৩-এ চীন বিষয়শ্রেণী:৯০৭-এ প্রতিষ্ঠিত রাষ্ট্র ও অঞ্চল বিষয়শ্রেণী:৯২৩-এ বিলুপ্ত রাজ্য ও অঞ্চল বিষয়শ্রেণী:চীনা ইতিহাসে সাম্রাজ্য বিষয়শ্রেণী:চীনা ইতিহাসের প্রাক্তন রাষ্ট্র বিষয়শ্রেণী:৯০৭-এ প্রতিষ্ঠিত বিষয়শ্রেণী:৯২৩-এ বিলুপ্ত বিষয়শ্রেণী:৯০০-এর দশকে প্রতিষ্ঠিত রাষ্ট্র ও অঞ্চল বিষয়শ্রেণী:৯২০-এর দশকে বিলুপ্ত রাষ্ট্র ও অঞ্চল বিষয়শ্রেণী:১০ম শতাব্দীতে চীনে প্রতিষ্ঠিত
ব্রিজেন্দ্রপাল সিং, যিনি বি. পি. সিং নামে অধিক পরিচিত, একজন ভারতীয় টেলিভিশন প্রযোজক, পরিচালক ও অভিনেতা। তিনি ভারতের দীর্ঘতম-চলমান টেলিভিশন ধারাবাহিক সি.আই.ডি. (১৯৯৮-বর্তমান) এর নির্মাতা এবং পরিচালক-প্রযোজক। তিনি সি.আই.ডি.-তে ডি. সি. পি. শমসের সিং চিত্রোলে চরিত্রে অভিনয়ও করেছেন। এছাড়াও তিনি সনি টিভি'র ভৌতিক ধারাবাহিক আহট (১৯৯৫-২০১৫) প্রযোজনা করেছিলেন।  তিনি ভারতীয় চলচ্চিত্র ও দূরদর্শন সংস্থানের চেয়ারম্যান হিসেবেও দায়িত্ব পালন করেছেন।   কর্মজীবন  ব্রিজেন্দ্রপাল সিং ভারতের দেহরাদুনে জন্মগ্রহণ করেন। তিনি ভারতীয় চলচ্চিত্র ও দূরদর্শন সংস্থান, পুণেতে পড়াশোনা করেন। তিনি ১৯৭৩ সালে রাষ্ট্রীয় টিভি-চ্যানেল দূরদর্শনে সংবাদ ক্যামেরাম্যান হিসেবে কাজ শুরু করেন এবং মুম্বইতে স্থানান্তরিত হওয়ার আগে আরও ১০ বছর ক্যামেরা পরিচালনা করেন। তিনি দূরদর্শনের জন্য সির্ফ চার দিন নামে একটি হত্যার রহস্য টিভি চলচ্চিত্র তৈরি করেন। সেই চলচ্চিত্রের জন্য প্রস্তুতি নেওয়ার সময় তিনি পুলিশের ক্রাইম ব্রাঞ্চে যেতে শুরু করেন এবং ইন্সপেক্টর জয়ন্ত ওয়াগলের সাথে বন্ধুত্ব করেন। এভাবে গোয়েন্দা কাজের প্রতি তার আগ্রহ তৈরি হয়। মুম্বইতে স্থানান্তরিত হওয়ার আগে তিনি ১৯৮০-এর দশকে দূরদর্শনের জন্য টিভি ধারাবাহিক এক শূন্য শূন্য প্রযোজনা করেন, যেখানে তিনি দূরদর্শনের জন্য কয়েকটি মারাঠি ধারাবাহিকও তৈরি করেন।  ভৌতিক ধারাবাহিক আহট প্রথম ১৯৯৪ সালে একটি সাসপেন্স থ্রিলার হিসেবে শ্যুট করা হয়েছিল এবং ১৯৯৫ সালে সম্প্রচার করা শুরু হয়েছিল। এর ৪০টি পর্বের পরে  এমন একটি অতিপ্রাকৃত পর্ব তৈরি করা হয়েছিল যাতে ধারাবাহিকটির টি.আর.পি. খুব বেড়ে যায়।  তিনি সনি টিভি'র জনপ্রিয় গোয়েন্দা ধারাবাহিক সি.আই.ডি. নির্মাণ করেছিলেন। ৮ অক্টোবর ২০০৪-এ "দ্য ইনহেরিটেন্স/ সি.আই.ডি. ১১১" নামে সি.আই.ডি.'র একটি বিশেষ পর্ব নির্মিত হয়েছিল। সিআইডি'র ছয় বছর পূর্ণ হওয়া উপলক্ষ্যে ১১১ মিনিটে (১ ঘন্টা ৫১ মিনিট) একটি একক অবিচ্ছিন্ন শটে এই বিশেষ পর্বটি ক্যামেরায় ধারণ করা হয়েছিল, যা লিমকা বুক অফ রেকর্ডস এবং গিনেস বিশ্ব রেকর্ডে নাম লেখায়। ২০১০ সালে তিনি ভারতের প্রথম নির্বাক কমেডি ধারাবাহিক গুটুর গু তৈরি করেছিলেন।  তিনি লাইফ ওকে চ্যানেলে সুপারকপস ভার্সেস সুপারভিলেন নামে একটি ক্রাইম শো শুরু করেছিলেন, যেটি ছিল পুলিশ ইন্সপেক্টর এবং একজন সমাজকর্মীকে নিয়ে। এই ধারাবাহিকটি ভালো টি.আর.পি. অর্জন করছিল। এটি ছিল বি. পি. সিংয়ের দ্বিতীয় ক্রাইম শো।   আরও দেখুন   সি.আই.ডি. (ভারতীয় টেলিভিশন ধারাবাহিক)  আহট   তথ্যসূত্র    বহিঃসংযোগ     বিষয়শ্রেণী:জীবিত ব্যক্তি বিষয়শ্রেণী:১৯৪৯-এ জন্ম বিষয়শ্রেণী:উত্তরাখণ্ডের ব্যক্তি বিষয়শ্রেণী:ভারতীয় চলচ্চিত্র পরিচালক বিষয়শ্রেণী:ভারতীয় টেলিভিশন পরিচালক বিষয়শ্রেণী:মুম্বইয়ের চলচ্চিত্র পরিচালক বিষয়শ্রেণী:মুম্বইয়ের চলচ্চিত্র প্রযোজক বিষয়শ্রেণী:ভারতীয় চলচ্চিত্র ও দূরদর্শন সংস্থানের প্রাক্তন শিক্ষার্থী বিষয়শ্রেণী:ভারতীয় টেলিভিশন প্রযোজক
থাম্ব|মাথা, মুখ, চোয়াল এবং দাঁতগুলির অসহ্য বিকৃতিগুলির এটিওলজি নিদানবিজ্ঞান বা রোগের কারণ-নির্ণয় বিজ্ঞান ( বা Aetiology) বলতে চিকিৎসাবিজ্ঞানের একটি শাখাকে বোঝায় যেখানে কোনও রোগের বা রোগের শ্রেণীর কারণ বা কারণসমূহ নিয়ে গবেষণা করা হয়। বাংলা ভাষায় কোনও রোগের মূল কারণকে নিদান বলা হয়। ইংরেজিতে এই কারণকেও "এটিওলজি" (Etiology) বলা হয়ে থাকে।  যখন কোনও রোগের কারণ নির্ণয় করা সম্ভব হয় না, তখন সেটিকে স্বয়ম্ভূত রোগ (Idiopathic disease) বলা হয়।  রোগবিস্তার বিজ্ঞানের আলোচনায় ৬ ধরনের কারণ নির্দেশ করা হতে পারে। এগুলি হল:   উৎপাদক কারণ (Production Cause): যেসব শর্তে রোগের প্রাদুর্ভাব ঘটাতে মূল ভূমিকা পালন করে।  আবশ্যক কারণ (Necessary cause): যেসব শর্তের অনুপস্থিতিতে রোগ ঘটা সম্ভব নয়। যেমন এইচআইভি ভাইরাসের সংক্রমণ এইডস-এর একটি আবশ্যক কারণ।   যথেষ্ট কারণ (Sufficient cause): যথেষ্ট কারণ হচ্ছে সেই শর্ত, যা পূরণ হলে নিশ্চিতভাবে রোগ সৃষ্টি হবে।   উপাংশবিশিষ্ট যথেষ্ট কারণ (Sufficient-component cause): উপাংশবিশিষ্ট যথেষ্ট কারণ একাধিক উপাংশ নিয়ে গঠিত, যাদের কোনওটিই এককভাবে রোগ সৃষ্টির জন্য যথেষ্ট নয়, কিন্তু একত্রিত হলে রোগ সৃষ্টি অবশ্যম্ভাবী।  সম্ভাবনাভিত্তিক কারণ (Probabilistic cause): একটি সম্ভাবনাভিত্তিক কারণ রোগ সৃষ্টি হবার সম্ভাবনা বৃদ্ধি করে। এই ধরনের কারণের আবশ্যক বা যথেষ্ট হওয়ার প্রয়োজন নেই। আবশ্যক বা যথেষ্ট কারণগুলি পরিণামবাদী প্রকৃতির। যথেষ্ট কারণ হল এমন একটি কারণ যার রোগ সৃষ্টির সম্ভাবনা ১-এ উন্নীত হয়েছে; অন্যদিকে আবশ্যক কারণ হল এমন একটি কারণ যার রোগ সৃষ্টির সম্ভাবনা ০ হতে পারবে না।   বিকল্প-বাস্তব কারণ (Counterfactual cause): বিকল্প-বাস্তব কারণ হল এমন একটি কাল্পনিক কারণ যেটি উপস্থিত বা অনুপস্থিত থাকলে রোগ হবার সম্ভাবনা বাড়তে বা কমতে পারে।  রোগের কারণের বিভিন্ন স্তর থাকতে পারে। আণবিক, জৈবিক, ব্যক্তিগত ও সামাজিক স্তরের কারণসমূহ রোগের সৃষ্টি বা রোগের সম্ভাবনা বৃদ্ধি করতে পারে এবং এগুলির কোন্‌টিকে অগ্রাধিকার দেওয়া উচিত, সেটি ব্যক্তিভেদে ভিন্ন ভিন্ন হতে পারে। রোগের কারণের সার্বজনীন কার্যকরী সংজ্ঞার সাথে বিশেষ কোনও রোগীর রোগের কারণের প্রতিমান (মডেল) নির্মাণের পার্থক্য আছে।  তথ্যসূত্র  বিষয়শ্রেণী:রোগবিস্তার বিজ্ঞান বিষয়শ্রেণী:রোগবিজ্ঞান বিষয়শ্রেণী:রোগের কারণ
ব্যবহার  সাধারণত উপজেলার নাম লিখলেই যথেষ্ট।     ⇒   বাংলাদেশে বেশ কয়েকটি উপজেলা আছে যাদের নাম হুবহু এক। তাই নিম্নের উপজেলাগুলির ক্ষেত্রে পূর্ণনাম লিখতে হবে (নতুবা ভুল পাতায় সংযোগ হবে):  কচুয়া উপজেলা, চাঁদপুর  কচুয়া উপজেলা, বাগেরহাট  কাউখালী উপজেলা, পিরোজপুর  কাউখালী উপজেলা, রাঙ্গামাটি  কালীগঞ্জ উপজেলা, গাজীপুর  কালীগঞ্জ উপজেলা, ঝিনাইদহ  কালীগঞ্জ উপজেলা, লালমনিরহাট  কালীগঞ্জ উপজেলা, সাতক্ষীরা  কোম্পানীগঞ্জ উপজেলা, নোয়াখালী  কোম্পানীগঞ্জ উপজেলা, সিলেট  দুর্গাপুর উপজেলা, নেত্রকোণা  দুর্গাপুর উপজেলা, রাজশাহী  দৌলতপুর উপজেলা, কুষ্টিয়া  দৌলতপুর উপজেলা, মানিকগঞ্জ  নবাবগঞ্জ উপজেলা, ঢাকা  নবাবগঞ্জ উপজেলা, দিনাজপুর  পীরগঞ্জ উপজেলা, ঠাকুরগাঁও  পীরগঞ্জ উপজেলা, রংপুর  ফুলবাড়ী উপজেলা, কুড়িগ্রাম  ফুলবাড়ী উপজেলা, দিনাজপুর  শিবগঞ্জ উপজেলা, চাঁপাইনবাবগঞ্জ  শিবগঞ্জ উপজেলা, বগুড়া  শ্রীপুর উপজেলা, গাজীপুর  শ্রীপুর উপজেলা, মাগুরা     ⇒    আরও দেখুন
সৌমশ্রী গাঙ্গুলি রায় (জন্ম: ২৫ জুলাই ১৯৮৫), যিনি পেশাগতভাবে ডিম্পি গাঙ্গুলি নামে পরিচিত, একজন ভারতীয় মডেল এবং টেলিভিশন ব্যক্তিত্ব।   জীবনের প্রথমার্ধ  ডিম্পি আসল নাম সৌমশ্রী গাঙ্গুলি। ডিম্পি ছিল তার ডাকনাম। তিনি বাঙালি পরিবারের সদস্য। তার বাবার নাম শৈবাল গাঙ্গুলি এবং মাতার নাম সুস্মিতা গাঙ্গুলি। ডিম্পি ২০০৯ সালে স্কটিশ চার্চ কলেজ থেকে ইংরেজি সাহিত্যে সম্মান ডিগ্রি অর্জন করেন।   ব্যক্তিগত জীবন  ২০১০ সালে, ডিম্পি গাঙ্গুলী ইমাজিন টিভির স্বয়ম্বর রিয়েলিটি শো রাহুল দুলহানিয়া লে যায়েঙ্গে -তে বিজেপি নেতা প্রমোদ মহাজনের ছেলে রাহুল মহাজনকে বিয়ে করেন।  পরে গাঙ্গুলি পারিবারিক সহিংসতা এবং শারীরিক নির্যাতনের অভিযোগ এনে বিবাহবিচ্ছেদের আবেদন করেছিলেন।  অবশেষে ২০১৫ সালের ফেব্রুয়ারিতে এই দম্পতির বিবাহবিচ্ছেদ ঘটে।   ২০১৫ সালের নভেম্বরে, গাঙ্গুলি দুবাই অধিবাসী ব্যবসায়ী রোহিত রায়কে বিয়ে করেন।  ২০১৬ সালের ২০ জুন তাদের মেয়ে রেয়ানার জন্ম হয়।  ২০২০ সালে, গাঙ্গুলি আর্যন নামের একটি পুত্র সন্তানের জন্ম দেন।  গাঙ্গুলি ২৭ জুলাই ২০২২ তারিখে দ্বিতীয় পুত্র রিশানের জন্ম দেন।    কর্মজীবন  তিনি ভারতের সৌন্দর্য প্রতিযোগিতা, গ্ল্যাডর‍্যাগস মেগা মডেল ম্যানহান্ট ২০০৯-এর একজন প্রতিযোগী ছিলেন।  ২০০৭ সালে সৌন্দর্য প্রতিযোগিতা সানন্দা তিলোত্তমায় ডিম্পি তৃতীয় স্থান অধিকার করেছিলেন।   ২০১৪ সালে, তিনি টেলিভিশন রিয়েলিটি শো  "বিগ বস হাল্লা বোল" -এ অংশগ্রহণ করেছিলেন।  ২০১৫  সালের ৩১ জানুয়ারী তারিখে তিনি অনুষ্ঠান থেকে বাদ পরেন।    টেলিভিশন  বছরনামভূমিকামন্তব্যতথ্যসূত্র২০১০তুঝ সাঙ্গ প্রীত লগাই সাজনাদীপিকাক্যামিওইয়ে রিশতা ক্যা কেহলাতা হ্যায়অঞ্জনাহিনা খানের বন্ধুরাহুল দুলহনিয়া লে জায়েগাপ্রতিযোগীবিজয়ী২০১১জোর কা ঝটকা: টোটাল ওয়াইপআউটবেরিয়ে গিয়েছেনকাহানি চন্দ্রকান্তা কিনাগিননেতিবাচক চরিত্র২০১২বড়ে অচ্ছে লগতে হ্যায়প্রীতিকাক্যামিওশশুরাল গেন্দা ফুলডিম্পিসুহানার বন্ধু২০১২–১৩নাচ বলিয়ে ৫প্রতিযোগীরাহুল মহাজনের সাথে২০১৩নাচ বলিয়ে শ্রীমান বনাম শ্রীমতীএকসাথেএক হাজারো মেঁ মেরি বেহনা হ্যায়অতিথিক্যামিওওয়েলকাম – বাজি মেহমান নবাজি কিপ্রতিযোগীঅমর উপাধ্যায়, গিজেল ঠাকরাল, করণবীর বোহরা ও দেবীনা ব্যানার্জীর সাথে২০১৪–১৫বিগ বস ৮ওয়াইল্ড কার্ড, চ্যাম্পিয়ন২০১৫বিগ বস হাল্লা বোলফাইনালিস্টকিলার কারাওকে আটকা তো লটকাদেবীনা ও শ্রীজিতা দে'র সাথেকমেডি ক্লাসেসঅতিথিরাখি সাওয়ান্ত ও ভারতী সিং'র সাথে২০১৬বক্স ক্রিকেট লীগ ২প্রতিযোগী   তথ্যসূত্র   বিষয়শ্রেণী:বিগ বসের (হিন্দি টিভি ধারাবাহিক) প্রতিযোগী বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী বিষয়শ্রেণী:স্কটিশ চার্চ কলেজের প্রাক্তন শিক্ষার্থী বিষয়শ্রেণী:১৯৮৫-এ জন্ম বিষয়শ্রেণী:কলকাতার নারী মডেল বিষয়শ্রেণী:জীবিত ব্যক্তি
অচ্যুত পট্টবর্ধন (জন্ম: ১৯০৫ - মৃত্যু: আগস্ট ০৫ ১৯৯২) একজন প্রবীণ স্বাধীনতা সংগ্রামী এবং সমাজতন্ত্রী দলের নেতা ছিলেন।   প্রাথমিক জীবন  অচ্যুত পট্টবর্ধন আহমেদনগরের এক হিন্দু মধ্যবিত্ত পরিবারে জন্মগ্রহণ করেছিলেন। প্রাথমিক শিক্ষা গ্রহণ করার পর তিনি অর্থনীতিতে এম.এ. পাশ করেন এবং অধ্যাপকের চাকরি গ্রহণ করেন।   কর্ম জীবন  অচ্যুত পট্টবর্ধন ১৯৩২ সালে কংগ্রেসে যোগদান করেন এবং তিনি ঐ সালে অধ্যাপকের চাকরি ছেড়ে গান্ধীজীর ডাকে আইন অমান্য আন্দোলনে যোগদান করেন। ১৯৩৪ সালের ২৩ অক্টোবর বোম্বে জাতীয় কংগ্রেসের অভ্যন্তরে প্রতিষ্ঠিত করেন সমাজতন্ত্রী দল গঠন করেন। প্রথম সভাপতি মনোনীত হন আচার্য নরেন্দ্র দেব আর প্রথম সম্পাদক হন জয়প্রকাশ নারায়ণ। দলের অন্যান্য সদস্যদের মধ্যে রাম মনোহর লোহিয়া, অচ্যুত পট্টবর্ধন, মিনু মাসানি প্রমুখ ছিলেন। তিনি সর্বদাই স্বাধীনতা আন্দোলনের সঙ্গে যুক্ত ছিলেন। ১৯৪২ সালে ভারত ছাড়ো আন্দোলন বা আগস্ট আন্দোলনে অচ্যুত পট্টবর্ধন এবং তাঁর দলের বিরাট ভূমিকা ছিল। রমেশচন্দ্র মজুমদার লিখেছেন ভারত ছাড়ো বা আগস্ট আন্দোলন ভারতে ব্রিটিশ সাম্রাজ্যবাদের কফিনে শেষ পেরেকটি পুতে দিয়েছি। ইউরোপের বুকে যখন দ্বিতীয় বিশ্বযুদ্ধ চলছে তখন সারা ভারত জুড়ে তীব্র ব্রিটিশ বিরোধী আন্দোলন বিশ্ব রাজনীতির দৃষ্টি আকর্ষণ করে। এর পরেই আমেরিকাও ভারতকে স্বাধীনতা দেওয়ার ব্যাপারে ব্রিটেনের ওপর চাপ সৃষ্টি করে। ব্রিটিশ সরকারের বিরুদ্ধে সশস্ত্র বিপ্লব ছড়িয়ে ছিলো বলে তিনি সাতারার সিংহ নামে বিখ্যাত হয়েছিল। ১৯৪২ সালের নভেম্বরে হাজারীবাগ কেন্দ্রীয় কারাগার থেকে পলাতক জয়প্রকাশ নারায়ণ, রাম মনোহর লোহিয়া, অরুণা আসফ আলী ও অচ্যুত পট্টবর্ধন আত্মগোপন করে আগস্ট বিপ্লব চালিয়ে যান। ফলে মহারাষ্ট্র এর সাতারায় জাতীয় সরকার গঠন করেন।   তথ্যসূত্র   বিষয়শ্রেণী:১৯০৫-এ জন্ম বিষয়শ্রেণী:১৯৯২-এ মৃত্যু বিষয়শ্রেণী:ভারতের স্বাধীনতা আন্দোলন বিষয়শ্রেণী:ভারতীয় বিপ্লবী বিষয়শ্রেণী:ভারতীয় রাজনীতিবিদ বিষয়শ্রেণী:ভারতীয় স্বাধীনতা কর্মী বিষয়শ্রেণী:ভারতীয় স্বাধীনতার বিপ্লবী আন্দোলন বিষয়শ্রেণী:মারাঠি ব্যক্তি বিষয়শ্রেণী:ভারতীয় সমাজতন্ত্রী বিষয়শ্রেণী:মহারাষ্ট্রের ভারতীয় স্বাধীনতাকর্মী বিষয়শ্রেণী:আহমেদনগরের ব্যক্তি
জাপান–মিশর সম্পর্ক (, ) জাপান এবং মিশরের মাঝে বিদ্যমান দ্বিপাক্ষিক সম্পর্ককে নির্দেশ করে। জাপানের রাজধানী টোকিওতে মিশরের একটি স্থায়ী দূতাবাস রয়েছে। অপরদিকে মিশরের রাজধানী কায়রোতে জাপানের একটি স্থায়ী দূতাবাস রয়েছে। Retrieved May 4, 2009.   এই দুই দেশের মাঝে অত্যন্ত বন্ধুত্বপূর্ণ সম্পর্ক রয়েছে। জাপানে নিযুক্ত মিশরের রাষ্ট্রদূত জাপান এবং মিশরের মধ্যকার এ সম্পর্ককে "দৃঢ় বন্ধুত্বপূর্ণ সম্পর্ক" হিসেবে আখ্যায়িত করেন। বর্তমানে এই দুই দেশের মাঝে অত্যন্ত আন্তরিক সম্পর্ক রয়েছে। এর পাশাপাশি বাণিজ্য খাতে এই দুই দেশের মধ্যকার সম্পর্ক অত্যন্ত দৃঢ়।Japan and Egypt open up  Retrieved May 4, 2009.  ইতিহাস ১৯ শতকে বা এরও পূর্বে এই দুই অঞ্চলের মধ্যে সম্পর্ক স্থাপিত হয়েছিল। তবে ১৯২২ সালে এই দুই দেশের মাঝে আধুনিক সম্পর্ক স্থাপিত হয়। সে সময় জাপান, মিশরের স্বাধীনতাকে স্বীকৃতি দান করে। সেই সময় থেকে এই দুই দেশের মধ্যে আন্তরিক সম্পর্ক বিদ্যমান রয়েছে।  ১৯৯৫ সালে জাপানের প্রধানমন্ত্রী, তোমিচি মুরায়ামা এক রাষ্ট্রীয় সফরে মিশরে যান। অপরদিকে মিশরের সাবেক রাষ্ট্রপতি, হোসনি মুবারক ৩ বার জাপান সফরে যান। তিনি ১৯৮৩, ১৯৯৫ এবং ১৯৯ সালে এই সফরগুলো করেন। Retrieved May 4, 2009.   ১৯৯৮ সাল থেকে ২০০২ সাল পর্যন্ত সময়কালে জাপান, মিশরকে ৩.৫ বিলিয়ন (৩৫০ কোটি) মার্কিন ডলার ঋণ এবং সহায়তা প্রদান করে। ২০০২ সালে, এই দুই দেশের মধ্যকার দ্বিপাক্ষিক বাণিজ্যের পরিমাণ ছিল ১ বিলিয়ন (১০০ কোটি) মার্কিন ডলার। এই সহায়তার মধ্যে মিশরে চিকিৎসা খাতের উন্নয়নে অ্যাম্বুলেন্স প্রদান, যোগাযোগ খাতের উন্নয়নে সেতু নির্মাণে সহায়তা উল্লেখযোগ্য।  ২০০৯ সালের অক্টোবর পর্যন্ত জাপানের ১০৫১ জন নাগরিক মিশরে অভিবাসী হিসেবে বসবাস করেন। এর পাশাপাশি ২০০৯ সালে, জাপানের প্রায় ৯০ হাজার পর্যটক মিশর ভ্রমণে যান। ২০০৭ সালের হিসাব অনুযায়ী ৩,৫০০ মিশরীয় পর্যটক জাপানে পর্যটনে গিয়েছিলেন।  কূটনীতি জাপান, মধ্যপ্রাচ্যের জন্য মিশরকে একটি গুরুত্বপূর্ণ দেশ হিসেবে বিবেচনা করে। সেই সাথে এই অঞ্চলের কূটনীতির জন্য মিশরকে একটি অত্যাবশ্যক অংশ হিসেবে গণ্য করে। মধ্যপ্রাচ্যে শান্তি প্রতিষ্ঠা এবং শান্তি বজায় রাখার এই দুই দেশের মধ্যে সমন্বয় রয়েছে এবং এর পাশাপাশি দুই দেশের সরকার প্রধান এই ব্যাপারে পরস্পরকে সমর্থন দেয়।  দুই দেশের মধ্যে সম্পর্ক উন্নয়ন, সমন্বয় সাধন এবং দ্বিপাক্ষিক আগ্রহের খাতে উন্নয়নের লক্ষ্যে এই দুই দেশ একটি যৌথ কমিটি প্রতিষ্ঠা করেছে।  তথ্যসূত্র  বহিঃসংযোগ  মিশর দূতাবাস, জাপান   জাপান দূতাবাস, মিশর  বিষয়শ্রেণী:জাপানের দ্বিপাক্ষিক সম্পর্ক বিষয়শ্রেণী:মিশরের দ্বিপাক্ষিক সম্পর্ক বিষয়শ্রেণী:জাপান–মিশর সম্পর্ক
দ্য মমি  ২০১৭ সালের মার্কিন ফ্যান্টাসি অ্যাকশন-অ্যাডভেঞ্চার চলচ্চিত্র। ডেভিড কোয়েপ, ক্রিস্টোফার ম্যাককুয়ারি, ডিলান কুসম্যানের সাথে অ্যালেক্স কার্টজম্যান ছবির গল্প লিখেছেন এবং তিনিই ছবিটি পরিচালনা করেছেন। ছবিতে টম ক্রুজ ইউএস আর্মি সার্জেন্ট নিক মর্টনের ভূমিকায় অভিনয় করেছেন।   অভিনয়ে    টম ক্রুজ – নিক মর্টন    অ্যানাবেল ওয়ালিস – জেনিফার "জেনি" হ্যালসি   সোফিয়া বুতেল্লা – আহমানেত    জেক জনসন – ক্রিস ভাইল    কোর্টনি বি. ভ্যান্স – কর্নেল গ্রিনওয়ে    রাসেল ক্রো – ডাঃ হেনরি জেকিল / এডওয়ার্ড "এডি" হাইড   মারওয়ান কেনজারি – মালিক   জাভিয়ের বোটেট অ্যাজ – সেত    তথ্যসূত্র    বহিঃসংযোগ       বিষয়শ্রেণী:২০১০-এর দশকের মার্কিন চলচ্চিত্র বিষয়শ্রেণী:২০১০-এর দশকের ইংরেজি ভাষার চলচ্চিত্র বিষয়শ্রেণী:পাইনউড স্টুডিওজে ধারণকৃত চলচ্চিত্র বিষয়শ্রেণী:কল্পকাহিনীতে পিতৃহত্যা বিষয়শ্রেণী:অক্সফোর্ডশায়ারে ধারণকৃত চলচ্চিত্র বিষয়শ্রেণী:মরক্কোতে ধারণকৃত চলচ্চিত্র বিষয়শ্রেণী:ইংল্যান্ডে ধারণকৃত চলচ্চিত্র বিষয়শ্রেণী:লন্ডনের পটভূমিতে চলচ্চিত্র বিষয়শ্রেণী:ইরাকের পটভূমিতে চলচ্চিত্র বিষয়শ্রেণী:ইউনিভার্সাল পিকচার্সের চলচ্চিত্র বিষয়শ্রেণী:রিবুট চলচ্চিত্র বিষয়শ্রেণী:আইম্যাক্স চলচ্চিত্র বিষয়শ্রেণী:মার্কিন চলচ্চিত্রের পুনর্নির্মাণ বিষয়শ্রেণী:২০১৭-এর লোমহর্ষক চলচ্চিত্র বিষয়শ্রেণী:২০১৭-এর চলচ্চিত্র বিষয়শ্রেণী:২০১৭-এর ত্রিমাত্রিক চলচ্চিত্র
আর্মিন্দো তুয়ে না বাংনা (, ; জন্ম: ২৪ অক্টোবর ১৯৯৪; ব্রুমা নামে সুপরিচিত) হলেন একজন পর্তুগিজ–বিসাউ-গিনীয় পেশাদার ফুটবল খেলোয়াড়। তিনি বর্তমানে পর্তুগালের পেশাদার ফুটবল লিগের শীর্ষ স্তর প্রিমেইরা লিগার ক্লাব বেনফিকা এবং পর্তুগাল জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত বাম পার্শ্বীয় আক্রমণভাগের খেলোয়াড় হিসেবে খেললেও মাঝেমধ্যে ডান পার্শ্বীয় আক্রমণভাগের খেলোয়াড় অথবা আক্রমণাত্মক মধ্যমাঠের খেলোয়াড় হিসেবে খেলেন।  ২০০৯ সালে, ব্রুমা পর্তুগাল অনূর্ধ্ব-১৫ দলের হয়ে পর্তুগালের বয়সভিত্তিক পর্যায়ে অভিষেক করেছিলেন। প্রায় আট বছর যাবত পর্তুগালের বয়সভিত্তিক দলের হয়ে খেলার পর, তিনি ২০১৭ সালে পর্তুগালের হয়ে আন্তর্জাতিক পর্যায়ে অভিষেক করেছেন; পর্তুগালের জার্সি গায়ে তিনি এপর্যন্ত ১২ ম্যাচে ২টি গোল করেছেন।  প্রারম্ভিক জীবন আর্মিন্দো তুয়ে না বাংনা ১৯৯৪ সালের ২৪শে অক্টোবর তারিখে গিনি-বিসাউয়ের বিসাউতে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল ব্রুমা পর্তুগাল অনূর্ধ্ব-১৫, পর্তুগাল অনূর্ধ্ব-১৬, পর্তুগাল অনূর্ধ্ব-১৭, পর্তুগাল অনূর্ধ্ব-১৮, পর্তুগাল অনূর্ধ্ব-১৯, পর্তুগাল অনূর্ধ্ব-২০ এবং পর্তুগাল অনূর্ধ্ব-২১ দলের হয়ে খেলার মাধ্যমে পর্তুগালের প্রতিনিধিত্ব করেছেন। ২০০৯ সালের ৯ই এপ্রিল তারিখে তিনি বুলগেরিয়া অনূর্ধ্ব-১৫ দলের বিরুদ্ধে ম্যাচে পর্তুগাল অনূর্ধ্ব-১৫ দলের হয়ে আন্তর্জাতিক পর্যায়ে অভিষেক করেছেন।https://www.transfermarkt.com/spielbericht/index/spielbericht/3836354  পরিসংখ্যান আন্তর্জাতিক   দল  সাল  ম্যাচ  গোল পর্তুগাল  ২০১৭  ২  ০ ২০১৮  ৫  ১ ২০১৯  ২  ০ ২০২৩  ২  ০ ২০২৪  ১  ১ সর্বমোট  ১২  ২  তথ্যসূত্র  বহিঃসংযোগ                       বিষয়শ্রেণী:১৯৯৪-এ জন্ম বিষয়শ্রেণী:জীবিত ব্যক্তি বিষয়শ্রেণী:বিসাউ-গিনীয় ফুটবলার বিষয়শ্রেণী:পর্তুগিজ পুরুষ ফুটবলার বিষয়শ্রেণী:ফুটবল ফরোয়ার্ড বিষয়শ্রেণী:স্পোর্ট লিসবোয়া বেনফিকার খেলোয়াড় বিষয়শ্রেণী:প্রিমেইরা লিগার খেলোয়াড় বিষয়শ্রেণী:পর্তুগালের আন্তর্জাতিক যুব ফুটবলার বিষয়শ্রেণী:পর্তুগালের অনূর্ধ্ব-১৭ আন্তর্জাতিক ফুটবলার বিষয়শ্রেণী:পর্তুগালের অনূর্ধ্ব-১৯ আন্তর্জাতিক ফুটবলার বিষয়শ্রেণী:পর্তুগালের অনূর্ধ্ব-২১ আন্তর্জাতিক ফুটবলার বিষয়শ্রেণী:পর্তুগালের আন্তর্জাতিক ফুটবলার বিষয়শ্রেণী:স্পোর্টিং সিপি-এর ফুটবলার বিষয়শ্রেণী:রিয়াল সোসিয়েদাদের ফুটবলার বিষয়শ্রেণী:পিএসভি আইন্দোভেনের খেলোয়াড় বিষয়শ্রেণী:আরবি লাইপৎসিশের খেলোয়াড় বিষয়শ্রেণী:গালাতাসারায় ফুটবল ক্লাবের খেলোয়াড় বিষয়শ্রেণী:স্পোর্টিং ক্লাব ব্রাগার খেলোয়াড় বিষয়শ্রেণী:অলিম্পিয়াকোস ফুটবল ক্লাবের খেলোয়াড় বিষয়শ্রেণী:ফেনারবাহচে ফুটবল ক্লাবের খেলোয়াড় বিষয়শ্রেণী:লা লিগার খেলোয়াড় বিষয়শ্রেণী:বুন্দেসলিগার খেলোয়াড় বিষয়শ্রেণী:স্পোর্টিং সিপি বি-এর খেলোয়াড় বিষয়শ্রেণী:সুপার লিগের খেলোয়াড় বিষয়শ্রেণী:এরেডিভিজির খেলোয়াড় বিষয়শ্রেণী:লিগা পর্তুগাল ২-এর খেলোয়াড় বিষয়শ্রেণী:ফুটবল উইঙ্গার বিষয়শ্রেণী:পর্তুগিজ প্রবাসী পুরুষ ফুটবলার
স্যার উইলিয়াম স্কট, অ্যানক্রাম এমপি এফআরএসই- এর ষষ্ঠ ব্যারোনেট (২৬ জুলাই ১৮০৩ - ১২ অক্টোবর ১৮৭১) ছিলেন একজন স্কটিশ রাজনীতিবিদ যিনি ১৮২৯ থেকে ১৮৩০ এবং ১৮৫৯ থেকে ১৮৭০ সাল পর্যন্ত হাউস অফ কমন্সে ছিলেন।   জীবন  স্কট ছিলেন অ্যানক্রামের ৫ম ব্যারোনেট স্যার জন স্কট এবং তার স্ত্রী হ্যারিয়েট গ্রাহামের পুত্র। তার মা ছিলেন স্টার্লিংশায়ারের গার্টমোর হাউসের উইলিয়াম গ্রাহামের কন্যা।  ১৮১৪ সালে তার বাবার মৃত্যুর পর তিনি ব্যারোনেটসি উত্তরাধিকারসূত্রে পান। তিনি স্যান্ডহার্স্টের রয়েল মিলিটারি কলেজে শিক্ষিত হন এবং দ্বিতীয় ব্যাটালিয়ন লাইফ গার্ডসে লেফটেন্যান্ট হন। তিনি রক্সবার্গশায়ারের একজন ডেপুটি লেফটেন্যান্ট এবং জেপি এবং ফোরফারশায়ারের একজন জেপি ছিলেন। তিনি স্কটল্যান্ডের রয়েল সোসাইটির একজন ফেলো ছিলেন।  ১৮২৯ সালের ফেব্রুয়ারিতে স্কট কার্লাইলের টোরি পার্লামেন্ট সদস্য নির্বাচিত হন এবং ১৮৩০ সালের জুলাই পর্যন্ত এই আসনে অধিষ্ঠিত ছিলেন। ১৮৫৯ সালের সাধারণ নির্বাচনে স্কট রক্সবার্গশায়ারের এমপি নির্বাচিত হন। তিনি ইতিমধ্যেই একজন উদারপন্থী হয়ে উঠেছিলেন। তিনি ১৮৭০ সাল পর্যন্ত এই আসনে অধিষ্ঠিত ছিলেন।  স্কট ৬৮ বছর বয়সে মারা যান।   তথ্যসূত্র   বহিঃসংযোগ    বিষয়শ্রেণী:রয়েল সোসাইটি অব এডিনবার্গের সভ্য বিষয়শ্রেণী:কার্লাইলের যুক্তরাজ্যের সংসদ সদস্য বিষয়শ্রেণী:স্কটল্যান্ডের নির্বাচনী এলাকা থেকে যুক্তরাজ্যের সংসদ সদস্য বিষয়শ্রেণী:স্কটিশ উদারপন্থী দলের সংসদ সদস্য বিষয়শ্রেণী:যুক্তরাজ্যের সংসদ সদস্য ১৮৬৮-১৮৭৪ বিষয়শ্রেণী:যুক্তরাজ্যের সংসদ সদস্য ১৮৬৫-১৮৬৮ বিষয়শ্রেণী:যুক্তরাজ্যের সংসদ সদস্য ১৮৫৯-১৮৬৫ বিষয়শ্রেণী:টোরি সংসদ সদস্য (প্রাক-১৮৩৪) বিষয়শ্রেণী:যুক্তরাজ্যের সংসদ সদস্য ১৮২৬-১৮৩০ বিষয়শ্রেণী:রয়্যাল মিলিটারি কলেজ, স্যান্ডহার্স্টের স্নাতক বিষয়শ্রেণী:১৮৭১-এ মৃত্যু বিষয়শ্রেণী:১৮০৩-এ জন্ম বিষয়শ্রেণী:১৯শ শতাব্দীর ব্রিটিশ সামরিক ব্যক্তি
সৈয়দ আলী তিরমিযী (), যিনি বেশি পরিচিত পীর বাবা () নামে, ছিলেন একজন বিশিষ্ট সুফি সাধক। তিনি বর্তমান পাকিস্তানের খাইবার পাখতুনখোয়া প্রদেশের বুনের এলাকায় বসতি স্থাপন করেন এবং সেখানকার ইউসুফজাই পশতু জনগণের মাঝে ইসলাম প্রচার করেন।  তিনি একজন নকভী সৈয়দ ছিলেন এবং ধারণা করা হয় যে, তার জন্ম ৯০৮ হিজরিতে (১৫০২ খ্রিস্টাব্দ) উজবেকিস্তানের ফারগানায় হয়। তার মৃত্যু হয় ৯৯১ হিজরিতে (১৫৮৩ খ্রিস্টাব্দ)। তিনি মুঘল সম্রাট আকবর-এর সমর্থক ছিলেন এবং বায়াজিদ পীর রোশন-এর বিরোধিতা করেন।   উত্তরাধিকার  তার অন্যতম খলিফা ছিলেন আখুন্ড দরবেশা, যিনি পরবর্তীতে নিজেও একজন প্রভাবশালী সুফি সাধক হিসেবে খ্যাত হন।   বাহ্যিক লিংক    পীর বাবার অফিসিয়াল ওয়েবসাইট   সূত্র  বিভাগ:সুফি সাধক বিভাগ:১৫০২-এ জন্মগ্রহণকারী বিভাগ:১৫৮৩-এ মৃত্যু বিভাগ:চিশতীয়া তরীকার সুফি বিভাগ:পাকিস্তানের মুসলিম ধর্মীয় ব্যক্তিত্ব বিভাগ:উজবেকিস্তানের লোকজন